**KLAIPĖDOS MIESTO SAVIVALDYBĖS**

**NEĮGALIŲJŲ REIKALŲ TARYBA**

Klaipėdos miesto merui  
Vytautui Grubliauskui

**KLAIPĖDOS MIESTO NEĮGALIŲJŲ REIKALŲ TARYBOS ATASKAITA UŽ**

**2018 METUS**

2019-01-24, Klaipėda

2018 metais Klaipėdos miesto Neįgaliųjų reikalų taryba koncentravosi darbo, įsidarbinimo žmonėms su negalia klausimų sprendime. Nuo metų pradžios iki pabaigos Taryba rinkosi į 4 posėdžius, kuriuose buvo svarstyta 11 klausimų. Klaipėdos miesto Neįgaliųjų reikalų tarybos narių lankomumas 2018 metai buvo labai didelis. Šios tarybos nariai aktyviai dalyvavo susirinkimuose. Visuose posėdžiuose buvo kvorumas. Susirinkimų metu buvo iškelti labai aktualūs klausimai. Didžiausi klausimai, kuriuos išsakė specialistai arba dirbantys žmonės su negalia, tai yra darbdavių piktnaudžiavimas, žmonių su negalia išnaudojimas arba nedarbingumo nustatymo institucijos neįgalumo atėmimas, išmokų ir lengvatų panaikinimas, kai žmogus su negalia pagal savo galimybes dirbti, įsitraukti į darbo rinką. Situacija gerėtų šių žmonių atžvilgiu būtina keisti poįstatyminius teisės aktus, todėl 2019 sausio 25 dienai suorganizuotas papildomas posėdis, kuriame susitiksime su LR seimo nariu Justinu Džiugeliu ir Klaipėdos skyriaus užimtumo tarnybos specialistais. Susitikimo metu bus paruošti siūlymai LR Vyriausybei, keisti poįstatyminius aktus.

2018 metų sėkme laikoma, kad 2019 metais vasario mėnesį bus pasirašyta bendradarbiavimo sutartis su Klaipėdos skyriaus užimtumo tarnyba siekiant padėti žmonėms su negalia integruotis į darbo rinką.

Teigiamu tarybos darbo rezultatu laikomas užmegztas bendradarbiavimas su UAB ,,Rimi Lietuva“. Per trumpą laiką tarybos nariai padėjo įsidarbinti 3 žmonėms su negalią šioje įmonėje.

Be įsidarbinimo, darbo klausimų svarstyti, spręsti šie klausimai:

**Bendradarbiavimas su VšĮ ,,Klaipėdos šventės“**

Po pateiktų pastabų ir pasiūlymų VšĮ ,,Klaipėdos šventės“ prisidėjo prie žmonių su negalia integracijos kultūriniame kontekste:

* masiniai miesto renginiai yra vertėjaujami gestų kalba.
* masiniuose renginiuose atsirado pakylos, kurių pagalba žmonės su judėjimo negalia ( ar kita negalia) gali matyti koncertus, reginius. Įgyvendinant šį veiksmą prisidėjo ir savanoriai iš ,,Klaipėdos jaunimo organizacijų asociacijos apskritasis stalas“.

**Sporto renginiai:**

* Klaipėdos miesto neįgaliųjų reikalų taryba džiaugiasi, kad po eilės metų prašymų ir bendravimo pagaliau pasiekta, kad tradicinė sporto šventė, kuria minima tarptautinė žmonių su negalia diena buvo integrali. 2018 metų šventėje dalyvavo Klaipėdos ,,Varpo“ gimnazijos mokiniai, kurie buvo mišriose komandose.

*-* **Danės skvero parko projekto pritaikymas įvairią negalią turintiems žmonėms.**

* Esant projektuotojų pokyčiams dėl Danės skvero teko susitikti antrą kartą su Danės skvero projektuotojais ir išsakyti pasiūlymus, kurie būtų naudingi tiek žmonėms su įvairia negalia, tiek mamoms su vežimėliais, dviratininkams, riedutininkams ir kitiems žmonėms.

**- Viešasis transportas**

* Po dvejų metų vykdytų viešojo transporto teiktų pastabų, VšĮ ,,Klaipėdos keleivinis transportas“ vykdė mokymus vairuotojams, kaip reikia elgtis situacijose, kai autobusu nori vykti judėjimo negalią turintys žmonės. Tikimės, kad tai bus nevienkartiniais mokymais, bet tai taps tradicija. Esant poreikiui savo pastabas ir rekomendacijomis gali pasidalinti ir žmonės su negalia, atstovai.

**- Parašyti raštai:**

* Dėl 2020 metų paskelbimo žmonių su negalia, integralumo metais.

Metų pabaigoje kartų su socialinės paramos skyriumi suorganizuota žmonių su įvairia negalia konferencija ,,ŽMONIŲ SU NEGALIA INTEGRACIJA Į DARBO RINKĄ: GEROJI PATIRTIS“. Šios konferencijos partneriu ir rėmėju buvo Klaipėdos universitetas.

NRT pirmininkas Kazys Bagdonas Mob. tel.: 867097734; el. paštas: kazys.bagdonas@gmail.com